རྩོད་གླེང་ལ་གཡོལ་བའི་གཡོ་ཇུས་དེ་ནི་ས་ཁུལ་རིམ་པ་དང༌རྒྱལ་ཁབ་རིམ་པ་སོགས་རིམ་པ་གོང་འོག་ཚང་མའི་ནང་དུ་གནས་ཡོད་པ་རེད།ང་ཚོའི་དཀའ་རྙོག་འདི་གྲོས་ཚོགས་གོང་འོག་གཉིས་དང༌།ཆེས་མཐོའི་ཁྲིམས་ཞིབ་ཁང༌།སྲིད་འཛིན་གྱིས་ཐག་གཅོད་བྱེད་རྒྱུར་སྒུག་ཚེ།ང་ཚོས་ཡང་བསྐྱར་ལོ་ངོ་སྟོང་ཕྲག་རིང་སྒུག་དགོས་ཀྱི་ཡོད་པ་ཤ་མདངས་ནག་པོ་མི་རབས་གསར་བའི་གཞོན་སྐྱེས་རྣམས་ཀྱིས་མཁྱེན་གྱི་ཡོད་པ་རེད།སྤྱི་དམངས་ཐོབ་ཐང་གི་ཁྲིམས་གཞི་བཟོས་པ་ནས་བཟུང༌།ཨ་ཧྥེ་རི་ཁའི་ཕྱི་འབྲེལ་དཔོན་རིགས་ཚོས་མོ་ཟམ་བི་ཁུའོདང༌།ཨན་སྒོ་ལ།ཁན་སྒོ།ཨ་ཧྥེ་རི་ཁ་ལྷོ་མ་ནང་དུ་ཤ་མདངས་ནག་པོའི་མི་སྟེང་ལ་དྲང་བདེན་མ་ཡིན་པའི་ལས་ཀ་བྱེད་བཞིན་ཡོད་པ་འཛམ་གླིང་མཉམ་འབྲེལ་རྒྱལ་ཚོགས་ལ་ཞུགཏུགས་བྱས་ཡོད་པ་རེད།ང་རང་ཡ་མཚར་བ་ཞིག་ལ།ཁོང་ཚོ་མགྲོན་ཁང་དུ་ཕྱིར་ལོག་ཏེ།གཟུགས་མཐོང་བརྙན་འཕྲིན་གྱི་ཁ་ཕྱེས་ནས།ཁོང་ཚོ་བསྡད་ཡོད་པའི་ཁང་ཐོག་དེའི་འགྲམ་དུ་ཁྱིས་མི་ནག་པོ་སོ་རྒྱག་གི་ཡོད་པ་ག་འདྲ་བྱས་ནས་བལྟ་ཐུབ་ཀྱི་ཡོད་པ་དང༌།ང་འདྲ་བྱས་ནས་ཉེན་རྟོགས་པའི་ཤ་མདངས་ནག་པོའི་མི་ལ་བཅར་རྡུང་བྱེད་བཞིན་ཡོད་པ་བལྟ་ཐུབ་གི་ཡོད་དམ།ང་རང་ཡ་མཚར་བ་ཞིག་ལ་ཁོང་ཚོས་ས་ཁུལ་འདི་རུ་བྱུང་བའི་དོན་རྣམས་མཐོང་བཞིན་དུ་ག་འདྲ་བྱས་ནས་ཨན་སྒོ་ལ།དང༌།མོ་ཟམ་བི་ཁུའོནང་དུ་བྱུང་བའི་དོན་རྐྱེན་བརྗོད་འདིར་བྱུང་བའི་དོན་རྐྱེན་སྐོར་ལ་ཅི་ཡང་མི་བརྗོད་པ་ག་རེ་ཡིན་ནམ།